دار العلوم دیوبند

دار العلوم دیوبند بھارت کا ایک اسلامی مدرسہ ہے، جہاں سنی دیوبندی مکتب فکر کا آغاز ہوا۔ یہ ادارہ اترپردیش ضلع سہارنپور کے ایک قصبہ دیوبند میں واقع ہے۔ یہ مدرسہ 1866ء میں محمد قاسم نانوتوی، فضل الرحمن عثمانی، سید محمد عابد دیوبندی اور دیگر حضرات نے قائم کیا تھا۔ محمود دیوبندی اس ادارے کے پہلے استاد اور محمود حسن دیوبندی اس کے پہلے طالب علم تھے۔

مجلس شورٰی دار العلوم دیوبند نے 14 اکتوبر 2020ء میں سید ارشد مدنی کو صدر المدرسین اور ابو القاسم نعمانی کو شیخ الحدیث مقرر کیا۔

 تاریخ 

دار العلوم دیوبند 30 مئی 1866 کو فضل الرحمن عثمانی، سید محمد عابد دیوبندی، محمد قاسم نانوتوی، مہتاب علی، نہال احمد اور ذوالفقار علی دیوبندی کے ذریعہ قائم کیا گیا تھا۔ محمود دیوبندی کو پہلے استاد کے طور پر مقرر کیا گیا تھا اور محمود حسن دیوبندی پہلے طالب علم تھے، جنھوں نے مدرسہ میں داخلہ لیا تھا۔

1982ء میں محمد طیب قاسمی کے دور اہتمام میں مدرسہ میں انتظامی تنازعات پیدا ہو گئے، جس کے نتیجہ میں دار العلوم وقف دیوبند کا قیام عمل میں آیا۔https://www.researchgate.net/publication/237541853_2_Change_and_Stagnation_in_Islamic_Education_The_Dar_al-'Ulum_of_Deoband_after_the_Split_in_1982
تصغیر|جامعہ کی جامع رشید

فروری 2008ء میں مدرسہ کے زیر اہتمام "کل ہند دہشت گردی مخالف کانفرنس" میں ہر طرح کی دہشت گردی کی مذمت کی گئی تھی۔"Muslim clerics declare terror "un-Islamic"" Times of India 25 February 2008.

 انتظامیہ 

سید محمد عابد دیوبندی مدرسہ کے پہلے مہتمم تھے۔ ابو القاسم نعمانی 24 جولائی 2011ء کو غلام محمد وستانوی کے بعد مدرسہ کے تیرہویں مہتمم منتخب ہوئے۔

 فضلا 

بعض فضلائے دار العلوم کے نام درج ذیل ہیں:
 محمود حسن دیوبندی، تحریک ریشمی رومال کے رہنما
 انور شاہ کشمیری، عظیم محدث
 اشرف علی تھانوی، صاحب نسبت بزرگ اور بہشتی زیور و بیان القرآن کے مصنف
 علامہ شبیر احمد عثمانی سابق صدر مہتمم دار العلوم دیوبند
 محمد شفیع دیوبندی، پاکستان کے پہلے مفتی اعظم اور معارف القرآن کے مصنف
 قاری محمد طیب، مہتمم دار العلوم دیوبند
 محمد الیاس کاندھلوی، تبلیغی جماعت کے بانی
 حسین احمد مدنی، متحدہ قومیت اور اسلام کے مصنف
 منت اللہ رحمانی، امارت شرعیہ کے چوتھے امیر
 شریف حسن دیوبندی دار العلوم دیوبند کے ساتویں شیخ الحدیث
 محمود حسن گنگوہی
 سید عبد العلی حسنی، سابق ناظم ندوۃ العلماء
 مجاہد الاسلام قاسمی، سابق صدر آل انڈیا مسلم پرسنل لا بورڈ
 مولانا حکیم محمد عمر دیوبندیؒ، سابق پرنسپل جامعہ طبیہ دارالعلوم دیوبند
 محمد سالم قاسمی، سابق صدر مہتمم دار العلوم وقف دیوبند
 ارشد مدنی، صدر جمعیۃ علماء ہند (الف)
 خالد سیف اللہ رحمانی، موجودہ صدر آل انڈیا مسلم پرسنل لا بورڈ

 اشاعتیں 
دار العلوم دیوبند سے شائع ہونے والے موجودہ رسالے:
 مجلہ الداعی، عربی ماہنامہ۔
 ماہنامہ دار العلوم، اردو ماہنامہ۔
 النهضة الأدبية، عربی سہ ماہی رسالہ۔

 زیر انتظام شعبہ جات 
درج ذیل شعبہ جات دار العلوم دیوبند کے زیر انتظام ہیں:
 شیخ الہند اکیڈمی
 کل ہند مجلس تحفظ ختم نبوت
 کل ہند رابطہ مدارس اسلامیہ عربیہ
 شعبہ تحفظ سنت
 شعبہ رد عیسائیت و مطالعہ دیگر مذاہب

 موجودہ نصاب فضیلت 

دار العلوم دیوبند میں فضیلت (فاضل کورس) کے آٹھ سالہ نصاب میں مندرجۂ ذیل کتابیں شامل ہیں:
 نمبر شمار  سال  کتابیں  (1)  اول اصول التجوید، سیرت خاتم الانبیاء، میزان و منشعب (مکمل)، پنج گنج (تا فصل چہارم مکمل)، نحو میر، شرح مأۃ عامل، القراءۃ الواضحہ (حصہ اول)، مفتاح العربیہ (حصۂ اول مکمل، حصۂ دوم تا الدرس الرابع والعشرون) (2) دوم  جمال القرآن، علم الصیغہ (تا افاداتِ نافعہ، ص: 74)، فصول اکبری (خاصیات ابواب مکمل)، ہدایۃ النحو، القراءۃ الواضحہ (حصہ دوم)، نفحۃ الادب، نور الایضاح، مختصر القدوری (اول تا ختم کتاب الحج)، آسان منطق، المرقاۃ فی المنطق (تا فصل فی الاغالیط) (3)  سوم  ترجمۂ قرآن (سورۂ ق تا سورۂ ناس مکمل)، نفحۃ العرب (ابتدا تا ختم عنوان نبذۃ من ذکاوۃ العرب)، مشکوٰۃ الآثار، مختصر القدوری (کتاب البیوع تا ختم کتاب)، کافیہ، القراءۃ الواضحہ (حصہ سوم)، تعلیم المتعلم، شرح التہذیب (از صفحہ 63 تا ختم کتاب)(4)  چہارم  ترجمۂ قرآن (سورۂ یوسف تا سورۂ حجرات مکمل)، شرح الوقایہ (حصہ اول مکمل، حصہ دوم تا کتاب العتاق)، قطبی (ابتدا تا الفصل الثانی فی المختلطات)، تسہیل الاصول، اصول الشاشی، دروس البلاغۃ، الفیۃ الحدیث، تاریخ الخلفاء مترجم اردو (حصہ بنو امیہ)، تاریخ ملت (حصہ بنو عباس)(5)  پنجم  ترجمۂ قرآن (سورۂ فاتحہ تا سورۂ ہود مکمل)، ہدایہ اول (از ابتدا تا کتاب الحج مکمل)، نور الانوار (کتاب اللہ مکمل)، مختصر المعانی (الفن الاول مکمل)، مقامات حریری (پندرہ مقامے)، سلم العلوم (ابتدا تا شرطیات)، العقیدۃ الطحاویۃ، تاریخ سلاطین ہند (مطالعہ) (6)  ششم  تفسیر جلالین (مکمل)، ہدایہ ثانی (از کتاب النکاح تا ختم کتاب الاَیمان)، الفوز الکبیر، حسامی (از کتاب السنۃ تا ختم کتاب)، مبادی الفلسفہ، میبذی (تا الفن الاول من القسم الثانی ما یعم الاجسام مکمل)، قصائد منتخبہ من دیوان المتنبی، دیوان حماسہ (ابتدا تا ختم باب الادب)، اصح السیر (مطالعہ) (7)  ہفتم  مشکوٰۃ المصابیح (ثلث اول: تا باب زیارۃ القبور مکمل، ثلث ثانی: تا از کتاب الزکاۃ تا باب تغطیۃ الاوانی، ثلث ثالث: از کتاب اللباس تا ختم کتاب)، ہدایہ ثالث (از کتاب البیوع تا ختم کتاب الاقرار)، ہدایہ رابع (از کتاب الشفعۃ تا ختم ما یحدثہ الرجل فی الطریق من کتاب الدیات)، مقدمۂ شیخ عبد الحق، شرح نخبۃ الفکر (مکمل)، شرح العقائد النسفیۃ (مکمل)، سراجی (ابتدا تا باب ذوی الارحام) (8)  دورۂ حدیث شریف  صحیح بخاری (مکمل)، صحیح مسلم (جلد اول: ابتدا تا کتاب الایمان، جلد دوم: ابتدا تا کتاب الجہاد)، جامع ترمذی (مکمل)، سنن ابی داؤد (جلد اول: کتاب الطہارۃ، کتاب الزکاۃ، جلد دوم: از ابتدا تا بقیۃ کتاب الجہاد، کتاب الخراج والفتی والامارۃ، کتاب العتق، کتاب الدیات)، سنن نسائی (کتاب الصیام، کتاب المناسک)، سنن ابن ماجہ (ابتدا تا کتاب الطہارۃ و ابواب الادب)، شرح معانی الآثار (طحاوی) (از کتاب الصلاۃ تا باب الوتر)، شمائل ترمذی (مکمل)، موطأ امام مالک (از کتاب الاشربۃ تا ما جاء فی الحجامۃ وأجرۃ الحجام)، موطأ امام محمد (کتاب النکاح، کتاب الطلاق، کتاب الضحایا)

 حوالہ جات 

 مزید دیکھیے 
 دار العلوم وقف دیوبند
 دار العلوم ندوۃ العلماء
 مظاہر علوم سہارنپور
 مرکز المعارف
 مجلس احرار
 جامعہ ملیہ اسلامیہ
 علی گڑھ مسلم یونیورسٹی
 اسلامی تعلیمی اداروں کی فہرست
 دیوبندی جامعات و مدارس کی فہرست
 جامعہ اسلامیہ، مدینہ منورہ
 جامعہ الازہر
 بیرونی روابط 


زمرہ:1866ء میں قائم ہونے والے تعلیمی ادارے
زمرہ:بھارت میں اسلام
زمرہ:بھارت میں اسلامی تعلیم
زمرہ:بھارت میں اسلامی جامعات اور کالج
زمرہ:بھارت میں مدارس
زمرہ:دیوبندی تعلیمی ادارے
زمرہ:سنگاپور میں اسلام
زمرہ:ضلع سہارنپور
زمرہ:ہندوستان میں 1866ء کی تاسیسات
زمرہ:ہندوستان میں 1867ء کی تاسیسات
زمرہ:اسلامی درسگاہیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسلامی معماری
زمرہ:ماتریدیہ
زمرہ:بھارت کی جامعات و کالج
زمرہ:مدارس
زمرہ:1866ء کی تاسیسات
زمرہ:اسلامی مکاتب فکر
زمرہ:اتر پردیش کی تنظیمیں
زمرہ:اتر پردیش میں مذہب
زمرہ:اسلامی تنظیمیں
زمرہ:1866ء میں قائم ہونے والے کالج اور جامعات